На основу Решења о банкротству стечајног судије Привредног суда у Београду бр. 5 Ст. 268/2012 од 11.06.2015.год, у складу са одредбама Закона о стечају (Сл.гл.РС 104/09) и Националним стандардом бр.5 о начину и поступку уновчавања имовине (Сл.гл.РСбр.13/2010), стечајни управник стечајног дужника

НАВИП ад Београд у стечају, Браће Барух бр.8/4

Оглашава продају

ДЕЛА ИМОВИНЕ У ВЛАСНИШТВУ НАВИП АД БЕОГРАД У СТЕЧАЈУ НА ЛОКАЦИЈИ ПЕТРОВАРАДИН

- Јавним надметањем–

Предмет продаје је:

|  |  |  |  |  |  |  |
| --- | --- | --- | --- | --- | --- | --- |
| Редброј | Н А З И В | Процењена појединачна вредност,  у динарима, без пореза: | Депозит у динарима | Почeтна цена, у динарима | Продајна документација | Лицитациони корак |
| **1** | **Целина 1 - Непокретна и покретна имовина -Непокретности на локацији Карловачки пут, на КП 3501 уписане у ЛН 5781 КО Петроварадин и Машине и опрема за производњу вина које се налазе на локацији Карловачки пут, Петроварадин** | **96.597.270,64** | **19.320.000** | **40.265.000** | **250.000** | **I корак 135.000**  **Сви следећи кораци 200.000** |
| 1.1 | Непокретности на локацији Карловачки пут, на КП 3501 уписане у ЛН 5781 КО Петроварадин, градско грађевинско земљиште пов. 20.293 м2-Државна својина - право коришћења | 59.136.600,00 |  |  |  |  |
| 1.1.1 | Пословна зграда за коју није утврђена делатност, об.бр.1, пов. 3.359 м2 |  |  |  |  |  |
| 1.1.2 | Пословна зграда за коју није утврђена делатност, об.бр.2, пов. 385 м2 |  |  |  |  |  |
| 1.1.3 | Пословна зграда за коју није утврђена делатност, об.бр.3, пов. 261 м2 |  |  |  |  |  |
| 1.1.4 | Пословна зграда за коју није утврђена делатност, об.бр.4, пов. 88 м2 |  |  |  |  |  |
| 1.1.5 | Пословна зграда за коју није утврђена делатност, об.бр.5, пов. 97 м2 |  |  |  |  |  |
| 1.1.6 | Пословна зграда за коју није утврђена делатност, об.бр.6, пов. 76 м2 |  |  |  |  |  |
| 1.1.7 | Помоћна зграда, об.бр.7, пов. 39 м2 |  |  |  |  |  |
| 1.1.8 | Помоћна зграда, об.бр.8, пов. 14 м2 |  |  |  |  |  |
| 1.1.9 | Помоћна зграда, об.бр.11, пов. 42 м2 |  |  |  |  |  |
| 1.1.10 | Помоћна зграда, об.бр.13, пов. 27 м2 |  |  |  |  |  |
| 1.1.11 | Помоћна зграда, об.бр.14, пов. 12 м2 |  |  |  |  |  |
| 1.1.12 | Помоћна зграда, об.бр.15, пов. 8 м2 |  |  |  |  |  |
| 1.1.13 | Помоћна зграда, об.бр.16, пов. 4 м2 |  |  |  |  |  |
| 1.1.14 | Об.бр.9,10 и 12 порушени и на њиховом месту изграђен објекат портирнице и продавнице - Новоизграђена портирница, пов. 25 м2 |  |  |  |  |  |
| 1.2 | Машине и опрема за производњу вина које се налазе на локацији Карловачки друм, Петроварадин | 37.460.670,64 |  |  |  |  |
| **2** | **Целина 2 – Непокретности на локацији Буковачки пут, на КП 3629/1 уписане у ЛН 6359 КО Петроварадин, градско грађевинско земљиште пов. 20.312 м2 (удео 20312/30469) Државна својина - право коришћења** | **53.932.579,20** | **10.787.000** | **26.967.000** | **250.000** | **I корак 233.000**  **Сви следећи кораци 200.000** |
| 2.1 | Пословна зграда за коју није утврђена делатност, об.бр.1, пов. 368 м2 |  |  |  |  |  |
| 2.2 | Пословна зграда за коју није утврђена делатност, об.бр.7, пов. 280 м2 |  |  |  |  |  |
| 2.3 | Гаража-део, об.бр.10, пов. 235 м2 |  |  |  |  |  |
| 2.4 | Пословна зграда за коју није утврђена делатност, об.бр.11, пов. 89 м2 |  |  |  |  |  |
| 2.5 | Породична стамбена зграда, об.бр.12, пов. 36 м2 |  |  |  |  |  |
| 2.6 | Пословна зграда за коју није утврђена делатност-Радионица, об.бр.17, пов. 118 м2 |  |  |  |  |  |
| 2.7 | Помоћна зграда, об.бр.19, пов. 6 м2 |  |  |  |  |  |
| 2.8 | Помоћна зграда, об.бр.20, пов. 5 м2 |  |  |  |  |  |

Порез на пренос апсолутних права, ПДВ и сви други припадајући трошкови падају на терет купца и нису укључени у цену.

Право на учешће у поступку продаје имају сва правна и физичка лица која испуне следеће услове:

1. Након добијања профактуре, изврше уплату одговарајућег износа ради откупа продајне документације на рачун НАВИП ад Београд у стечају број **205-177845-53**. Профактура се може преузети сваког радног дана до 20.01.2020. год. у периоду од 09 до 15 и 30 часова у просторијама стечајног дужника, у Београду, ул. Браће Барух бр. 8/4 или путем e-маила [navipprodaja@gmail.com](mailto:vasilj.vasiljevic@gmail.com). Рок за откуп продајне документације је 20.01.2020. год.;
2. Уплате депозит на рачун НАВИП ад Београд у стечају број **205-177845-53.** Рок за уплату депозита или полагање првокласне банкарске гаранције је 27.01.2020. год. У случају да се као депозит положи првокласна банкарска гаранција, оригинал исте се ради провере мора доставити стечајном управнику заједно са Обрасцем пријаве, најкасније до 28.01.2020. год. до 15 и 30 часова. У случају да на јавном надметању победи купац који је депозит обезбедио банкарском гаранцијом исти мора измирити износ депозита у року од 48 сати од окончања јавног надметања, након чега ће му бити враћена гаранција;
3. Потпишу Изјаву о губитку права на враћање депозита, изјава чини саставни део продајне документације;
4. Региструју се као учесници на јавном надметању.

Након уплате депозита, а најкасније до 28.01.2020. год. до 15 и 30 часова, потенцијални купци, ради правовремене евиденције, морају предати образац пријаве за учешће на јавном надметању, стечајном управнику на адреси Београд, ул. Браће Барух бр.8/4.

Детаљне услове продаје сва заинтересована лица могу преузети у просторијама стечајног дужника, у Београду, ул.Браће Барух бр.8/4, или путем е-маила  [navipprodaja@gmail.com](mailto:%20navipprodaja@gmail.com) сваког радног дана од 09-15 часова, а најкасније до 21.01.2020. год.

Јавно надметање ће се одржати дана 03.02.2020. год. У 12 часова у просторијама стечајног дужника НАВИП ад у стечају, у Београду, ул. Браће Барух бр.8/4, у присуству комисије формиране одлуком стечајног управника и уз присуство представника понуђача.

Регистрација учесника почиње 03.02.2020. год. У 10 часова, а завршава се у 11 часова и 45 минута.

Регистрација учесника обухвата:

* Проверу идентитета подносиоца пријаве који се доказује за правно лице подношењем извода из АПР-а, за домаће физичко лице достављањем фотокопије личне карте а за страно физичко лице фотокопија пасоша,
* Проверу пуномоћја и идентитета пуномоћника, што се доказује предајом оригиналног пуномоћја и давањем личне карте на увид,
* Издавање нумерисане картице и
* Потпис подносиоца пријаве на листу учесника.

Стечајни управник или лице овлашћено од стране стечајног управника спроводи јавно надметање тако што:

1. Отвара јавно надметање и чита правила надметања,
2. Позива учеснике да истакну понуде на оглашену цену коју су спремни да плате,
3. Одржава ред на јавном надметању,
4. Проглашава купца,
5. Потписује записник.

По спроведеној јавном надметању проглашени купци ће закљичити Уговор о купопродаји непокретне и покретне имовине стечајног дужника са стечајним управником НАВИП АД Београд у стечају.

Уговори се потписују у року од 3 радна дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника НАВИП АД Београд у стечају бр. **205-177845-53** код Комерцијалне банке АД Београд.

Проглашени Купац је дужан да уплати преостали износ купопродајне цене у року од 15 дана од дана потписивања купопродајног уговора.

Након уплате купопродајне цене од стране Купца и по добијању потврде од стране стечајног дужника о извршеној уплати у целости, а по доношењу решења стечајног судије којим се констатује продаја,купац стиче право на укњижбу власништва на непокретностима, а код покретне имовине Купац стиче право власништва моментом уплате купопродајне цене.

Свако лице које је стекло право на учешће у складу са условима прописаним овим огласом, губи право на депозит у складу са Изјавом о губитку права на враћање депозита, ако проглашени Купац не потпише записник са јавног надметања или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита, а за Купца се проглашава следећи најповољнији понуђач.

Имовина се купује у виђеном стању и може се разгледати након откупа продајне документације, сваког радног дана од 09 до 15 и 30 часова, најкасније до 28.01.2020. год. уз претходну најаву на телефон 065/525-5183, контакт особа Љубиша Миљковић.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције.

Учесницима који на јавном надметању нису стекли статус купца или статус другог најповољнијег понуђача депозит (гаранција) се враћа у року од 5 дана од дана јавног надметања.

Осталим понуђачима на јавном надметању, депозит (гаранција) се враћа у року од 30 дана од дана јавног надметања.

Стечајни управник НАВИП АД Београд у стечају Васиљ Васиљевић

Овлашћено лице за откуп документације и организацију разгледања имовине оглашене за продају:

Љубиша Миљковић тел.: 065/ 525-5183 e-mail: navipprodaja@gmail.com